CELEX: 62011TA0401
Language: el
Date: 2014-07-10 00:00:00
Title: Υπόθεση T-401/11 P: Απόφαση του Γενικού Δικαστηρίου της 10ης Ιουλίου 2014 — Missir Mamachi di Lusignano κατά Επιτροπής (Αίτηση αναιρέσεως — Υπαλληλική υπόθεση — Υπάλληλοι — Εξωσυμβατική ευθύνη — Προσωπική ζημία των συγγενών του θανόντος υπαλλήλου — Ζημία που υπέστη ο υπάλληλος πριν τον θάνατό του — Αρμοδιότητα του Γενικού Δικαστηρίου και του Δικαστηρίου Δημόσιας Διοίκησης — Κανόνας της αντιστοιχίας μεταξύ αιτήσεως αποζημιώσεως και διοικητικής ενστάσεως κατά της αποφάσεως περί απορρίψεως της αιτήσεως αυτής)

1.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 292/30
            
         Απόφαση του Γενικού Δικαστηρίου της 10ης Ιουλίου 2014 — Missir Mamachi di Lusignano κατά Επιτροπής
   (Υπόθεση T-401/11 P) (1)
   
   ((Αίτηση αναιρέσεως - Υπαλληλική υπόθεση - Υπάλληλοι - Εξωσυμβατική ευθύνη - Προσωπική ζημία των συγγενών του θανόντος υπαλλήλου - Ζημία που υπέστη ο υπάλληλος πριν τον θάνατό του - Αρμοδιότητα του Γενικού Δικαστηρίου και του Δικαστηρίου Δημόσιας Διοίκησης - Κανόνας της αντιστοιχίας μεταξύ αιτήσεως αποζημιώσεως και διοικητικής ενστάσεως κατά της αποφάσεως περί απορρίψεως της αιτήσεως αυτής))
   2014/C 292/36
   Γλώσσα διαδικασίας: η ιταλική
   
      Διάδικοι
   
   
      Αναιρεσείων: Livio Missir Mamachi di Lusignano, ενεργώντας τόσο εξ ονόματός του όσο και ως νόμιμος εκπρόσωπος των κληρονόμων του υιού του Alessandro Missir Mamachi di Lusignano, πρώην υπαλλήλου της Ευρωπαϊκής Επιτροπής (Kerkhove Avelgem, Βέλγιο) (εκπρόσωποι: αρχικώς F. Di Gianni, R. Antonini, G. Coppo και A. Scalini, στη συνέχεια, F. Di Gianni, G. Coppo και A. Scalini, δικηγόροι)
   
      Αντίδικος κατ’ αναίρεση: Ευρωπαϊκή Επιτροπή (εκπρόσωποι: D. Martin, B. Eggers και L. Pignataro-Nolin)
   
      Αντικείμενο
   
   Αίτηση αναιρέσεως κατά της αποφάσεως του Δικαστηρίου Δημόσιας Διοίκησης της Ευρωπαϊκής Ένωσης (πρώτο τμήμα) της 12ης Μαΐου 2011, F-50/09, Missir Mamachi di Lusignano κατά Επιτροπή (που δεν έχει δημοσιευθεί ακόμη στη Συλλογή), και με αίτημα την ακύρωση της αποφάσεως αυτής.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Αναιρεί την απόφαση του Δικαστηρίου Δημόσιας Διοίκησης της Ευρωπαϊκής Ένωσης (πρώτο τμήμα) της 12ης Μαΐου 2011, F-50/09, Missir Mamachi di Lusignano κατά Επιτροπής.
            
         
               2)
            
            
               Αναπέμπει την υπόθεση F-50/09 στο Γενικό Δικαστήριο, προκειμένου να την εκδικάσει σε πρώτο βαθμό, βάσει των άρθρων 268 ΣΛΕΕ και 340 ΣΛΕΕ.
            
         
               3)
            
            
               Επιφυλάσσεται ως προς τα δικαστικά έξοδα.
            
         
      (1)  EE C 282 της 24.9.2011.